  Туспуктэм: Руслан Нуриахметов 24-25 инвожое быдэс Россиын «10 тысяч шагов к жизни» акци ортчоз, туэ со Егитъёслэн нуналзылы сӥземын. Удмуртиын улӥсьёс но ужрадэ пыриськозы. Со сярысь элькунысь тазалыкез утёнъя министерстволэн пресс-службаез ивортӥз. Ижкарын 24-тӥ инвожое 9 часын «Зенит» стадионын огъяросси акци но «Здоровая Удмуртия» ӵектос улсын уйпал амалэн ветлонъя мастер-класс радъяськоз. Сое уйпал амалэн ветлонъя федерацилэн президиумезлэн ёзчиез, инструктор Наталья Арсланова ортчытоз. Мастер-классэ вань мылкыд карисьёс пыриськыны быгато. «Пыдын ветлон – активность, кудзэ ваньзы, арлыдзы яке быгатонлыкъёссы шоры учкытэк, тросаз учыре быдтыны быгато. Солэн пумит луись тодметъёсыз ӧвӧл. Эмчиос котькуд нунал 10 сюрс вамыш лэсьтыны ӵектос – со сюлэм но вирсэр висёнъёслэсь утиськыны, быгытъёсты юнматыны но чиданлыкез но кынарез будэтыны юрттэ», - пусъе мертазалыкъя элькун центрысь валтӥсь врач Наталья Поволоцкая. «10 тысяч шагов к жизни» акция 2015-тӥ арысен радъяське. Ужрадэ котькуд ар Россиысь 700-лэсь трос каръёсысь но гуртъёсысь миллионлэсь трос адями пыриське. Тегъёс: Тазалык тазалыкезутён Удмуртия Россия Спорт  